Public procurement notice: Voluntary Ex Ante Transparency Notice
Published: 2021-06-18
Buyer: FinnHEMS Lentopalvelut Oy
Country: FI
Contract type: Supplies
Procedure: Contract award without prior publication
CPV classification: 34711500: Military aeroplanes
Estimated value: 20000000 EUR

Technical requirements: Lääkinnällisellä varustuksella olevien helikopterien hankinta ensihoitopalvelua varten / HEMS-helikopterihankinta
FinnHEMS on valtakunnallinen lääkärihelikopteritoiminnasta vastaava valtionyhtiö. FinnHEMS tekee turvallista, laadukasta ja tasa-arvoista ensihoitopalvelua Suomessa yhteistyössä yliopistollisten sairaanhoitopiirien kanssa. FinnHEMSin tärkein tehtävä on tuoda paikalle korkealaatuisia ensihoitolääkärin palveluita äkillisissä ja henkeä uhkaavissa tilanteissa.
Hankinnan kohteena on leasing-helikopterit, joissa on lääkinnällinen varustus. Helikoptereiden omistus säilyy niiden omistajalla.
FinnHEMS on valinnut sopimuskumppaniksi Babcock Scandinavian Air Ambulance AB:n (Babcock), jolta hankitaan toimintaan tarvittavat neljä (4) Airbus H145 T2-helikopteria lääkinnällisellä varustuksella.
FinnHEMS:n pohjoisten tukikohtien lento-operaattoripalveluiden nykyinen palveluntuottaja Babcock käyttää Airbus H145 T2 -helikoptereita. Tällä hetkellä Babcockin palveluksessa olevat lentäjät ja lentoavustajat (35–40 henkilöä) on tyyppikoulutettu lentämään kyseisillä, tai saman tyyppikoulutuksen vaativilla helikoptereilla. Lentotoimintaa jatketaan nykyisellä henkilöstöllä, jolla on laillinen oikeus siirtyä FinnHEMSin palvelukseen vanhoina työntekijöinä työnantajansa palvelusopimuksen päättyessä.
Osana kriittistä ensihoitoa olevan palvelun jatkaminen nykyisen palveluntuottajan palvelusopimuksen päättyessä helmikuussa 2022 edellyttää lentotoiminnan jatkamista samalla helikopterityypillä. Ilmailumääräyksiin perustuvaan henkilöstön koulutukseen liittyvistä syistä ainoa kyseeseen tuleva helikopterityyppi kriittisen palvelun varmistamiseksi keskeytyksettä on Airbus H145 ja sen eri variantit. Henkilöstön kouluttaminen toiseen helikopterityyppiin ei ole mahdollista jäljellä olevassa ajassa.
Suomen hallituksen talouspoliittinen ministerivaliokunta on tehnyt linjauksen, että FinnHEMSin tulee järjestää itse lentotoiminta aiemmin ulkoistettuna hankittujen lento- operaattoripalveluiden sijaan. Muutoksen vääjäämätön ajankohta on helmikuussa 2022, kun nykyinen palvelusopimus päättyy. Linjauksen ja erityisesti sen täytäntöönpanoon tarvittavan rahoituspäätöksen viivästyminen olivat ennustamattomia ja hankintayksiköstä riippumattomia seikkoja, joihin hankintayksikkö ei voinut vaikuttaa. Hankintaa ei voitu aloittaa ennen taloudellisten resurssien varmistumista.
FinnHEMSin ja sen nykyisen alihankkijan välisen palvelusopimuksen päättyessä FinnHEMSin on lentohenkilöstön koulutukseen ja ilmailumääräysten mukaisiin toimilupiin liittyvien seikkojen johdosta mahdotonta jatkaa lääkärihelikopteritoimintaa kolmesta (3) pohjoisesta tukikohdasta keskeytyksettä muilla helikopterityypeillä kuin Airbus H145 -helikopterilla.
Osana ensihoitoa olevan toiminnan tulee jatkua keskeytyksettä, eikä kyseistä helikopterityyppiä ole FinnHEMSillä olevassa tilanteessa mahdollista hankkia muilta kuin sellaisilta leasing-yhtiöiltä, jotka ovat jo tilanneet uusia helikoptereita Airbusilta, tai pyrkiä hankkimaan helikopterit yhtiöltä, joilla niitä jo on. Omia uusia helikoptereita koskeva kilpailutus olisi pitänyt aloittaa viimeistään vuonna 2019, jotta helikopterit olisivat olleet käytössä ja tehtäväänsä oikein varusteltuna nykyisen operointisopimuksen loppuessa helmikuussa 2022.
Objektiivisesti suoritetun markkinakartoituksen perusteella oikealla varustuksella olevia Airbus H145 -helikoptereita on saatavilla erittäin rajoitetusti. H145-helikoptereiden markkinatilanne muuttuu nopeasti, ja hankintayksikön on ollut pakko toimia, kun markkinoille on tullut sille sopivia helikoptereita.
FinnHEMS on suorahankinnassaan menetellyt lain julkisista hankinnoista ja käyttöoikeussopimuksista (1397/2916) 40 §:n kohdan 4) mukaisesti kiirellisyysperusteella. Ilman suorahankintaa pohjoisen alueen lääkärihelikopteripalvelu olisi varmuudella keskeytynyt useiden kuukausien ajaksi, yhtiön arvion mukaan vähintään puoleksi vuodeksi. Lääkärihelikopteripalvelun tuotannon kokonaisuudesta vain helikopterihankinta on suoritettu kiirellisyysperusteella, ja kaikki muu toiminnan järjestämiseen vaadittava on kilpailutettu tai kilpailutetaan edellä mainitun lain mukaisesti, jos laki sitä vaatii esimerkkinä helikoptereiden huoltotoiminta.
Hankintayksikkö toteuttaa valtio-omistajan linjauksen mukaisesti oman helikopterikaluston kilpailutuksen nyt solmitun leasingsopimuskauden aikana.
Lääkinnällisellä varustuksella olevien helikopterien hankinta ensihoitopalvelua varten / HEMS-helikopterihankinta


Winner: Babcock Scandinavian Air Ambulance Ab
Award value: 20000000